আয়ুস মন্ত্ৰ্যালয়ৰ পৰা লাভ কৰা নিৰ্দেশনাৰ পাছতে হোমিঅ'পেথিক চিকিৎসাৰ জৰিয়তে আপুনি আগতীয়াকৈ ল'ব পাৰিব ক'ৰ'না ভাইৰাছৰ প্ৰতিষেধক। অসমত ইতিমধ্যে আৰম্ভ হৈছে এই প্ৰতিষেধক ল'ব পৰা ব্যৱস্থা।
আগতীয়াকৈ এই প্ৰতিষেধক সেৱন কৰি এই মাৰাত্মক ভাইৰাছৰ পৰা হাত সাৰিব পাৰে বুলি জানিবলৈ দিয়ে হোমিঅ'পেথিক চিকিৎসক ডা০ ধ্ৰুৱজ্যোতি শৰ্মাই।
আৰ্চেনিকাম এলবাম ২০০ নামৰ এই দৰববিধ অসমৰ প্ৰত্যেকখন হোমিঅ'পেথিক চিকিৎসালয়, ষ্ট'ৰ অথবা ফাৰ্মাচীত উপলব্ধ বুলি তেওঁ জানিবলৈ দিয়ে। এই প্ৰতিষেধকৰ মূল্য ৩০ ৰ পৰা ৫০ টকা বুলি চিকিৎসকগৰাকীয়ে জনায়।
ইতিমধ্যে মণিপুৰৰ স্বাস্থ্য সঞ্চালকালয়ে এক জাননীৰ জৰিয়তে এই দৰৱবিধ সেৱন কৰি আগতীয়াকৈ এই মাৰাত্মক ভাইৰাছৰ আক্ৰমণৰ পৰা সাৱধান হ'বলৈ আহ্বান জনাইছে।
ইতিমধ্যে উজনি অসমত ডা০ মনোজ শৰ্মা, নেকিব দাস আৰু নামনি অসমত ধ্ৰুৱজ্যোতি শৰ্মাকে ধৰি অন্য দুজনে এই প্ৰতিষেধক প্ৰদান কৰি আছে।
উল্লেখযোগ্য যে, এই ভাইৰাছে চীন দেশত মাৰাত্মক ৰূপ ধাৰণ কৰা পৰিলক্ষিত হৈছে। প্ৰতিদিনে এই ৰোগত আক্ৰান্ত লোকৰ সংখ্যা বৃদ্ধি পোৱাৰ লগতে মৃত্যুৰ হাৰো দিনক দিনে বৃদ্ধি পোৱা পৰিলক্ষিত হৈছে।
চীনত বৰ্তমানলৈকে ১৩৬৭ গৰাকী লোক এই মাৰাত্মক ভাইৰাছৰ বলি হৈ মৃত্যুক আঁকোৱালি লৈছে। লগতে বৰ্তমানলৈকে ৫৯,৮০৫ গৰাকী লোক এই মাৰাত্মক ভাইৰাছৰ বলি হৈ মৃত্যুক আঁকোৱালি লৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
